આઝાદીની ચળવળ વખતે કોંગ્રેસનું એક કલ્ચર રહ્યું હતું, જેણે યુવા વ્યક્તિઓને દેશ માટે પોતાના જાનનું બલિદાન આપવા માટે પ્રેરિત કર્યા હતા, પણ આઝાદી મળી ગયા બાદ એ જ પાર્ટીએ પોતાના કલ્ચરનો પ્રભાવ બીજા રાજકીય પક્ષો પર પાડવાનું શરૂ કરી દીધું હતું. સત્તા પર સંપૂર્ણ અંકુશ જાળવી રાખવા માટે એણે જાતિવાદ, વંશવાદ, ભ્રષ્ટાચાર અને શોષણ, છેતરપિંડી જેવા અવગુણ અપનાવ્યા. આગળ જતાં એ જ ભારતની રાજકીય સંસ્કૃતિનો ભાગ બની ગયા. આમ, કોંગ્રેસ પાર્ટી જ એ કલ્ચરનો મુખ્ય સ્તંભ છે, એમ વડા પ્રધાન મોદીએ વધુમાં કહ્યું.